Диловар Султонӣ

Диловар Султонӣ (зод. 1 декабри 1982, Тоҷикистон) — коргардон, сенариянавис, танзимгари филм ва ходими телевизиони Тоҷикистон. Узви Иттифоқи синамогарони Тоҷикистон (аз соли 2012).

 Зиндагинома 
Диловар Султонӣ 1 декабри соли 1982 дар Тоҷикистон ба дунё омадааст. Солҳои 2001—2006 дар Донишгоҳи миллии Тоҷикистон дар риштаи сиёсатшиносӣ таҳсил намудааст. Фаъолияти ҳунарии худро ҳамчун донишҷӯи мактаби синамоии «Makhmalbaf Film House» (солҳои 2004—2009) оғоз кардааст. Соли 2006 Академияи синамои Осиёро (AFA) дар шаҳри Бусани Кореяи Ҷанубӣ хатм намудааст.

 Фаъолияти касбӣ 
Диловар Султонӣ дар таҳия ва танзими филмҳои зиёди ҳунарӣ ва мустанад дар дохил ва хориҷи кишвар ширкат варзидааст. Ӯ муддате роҳбари шуъбаи филмҳои ҳунарӣ ва мустанади киностудияи «Тоҷикфилм» буд. Айни замон саркоргардони идораи барномаҳои «Фарҳангӣ-фароғатӣ» дар Муассисаи давлатии «Телевизиони Сафина» мебошад.

 Филмшиносӣ 
 Сол  Номи филм  Вазифа  Навъи филм 2006  «Blue Bird»  Наворбардор  Филми кӯтоҳ (Корея) 2007  «Buddha Collapsed out of Shame»  Таҷрибаомӯзи наворбардорӣ  Филми ҳунарӣ 2008  «Аспи дупо»  Ёрдамчии танзимгар  Филми ҳунарӣ 2009  «Қиёми рӯз»  Танзимгар (Editor)  Филми ҳунарӣ 2009  «Марде, ки бо барф омад»  Продюсер / Ёрдамчии танзимгар  Филми ҳунарӣ 2010  «Desire»  Танзимгар ва танзими садо  Филми ҳунарӣ 2011  «Shogun»  Танзимгар ва танзими садо  Мустанад 2013  «Оинаи беҷило»  Танзимгар  Филми ҳунарӣ 2014  «Муаллим»  Танзимгар / Ёрдамчии коргардон  Филми ҳунарӣ 2014  «Гунҷишки сафед»  Коргардон / Танзимгар  Филми кӯтоҳ (Дебют) 2016  «Вазъият»  Коргардон / Танзимгар  Филми кӯтоҳ 2016  «Three Little Dreams»  Ёрдамчии якуми коргардон  Филми ҳунарӣ (Фаронса) 2017  «Нолаи Танбӯр»  Танзимгар  Филми кӯтоҳ 2017  «Traditional Tajik Dances»  Коргардон ва сенариянавис  Мустанад (UNESCO) 2017  «Лабчанг»  Коргардон ва сенариянавис  Мустанад (UNESCO) 2017  «Сӯзанидӯзӣ»  Коргардон ва сенариянавис  Мустанад (UNESCO) 2018  «Сада — ҷашни ниёгон»  Коргардон ва сенариянавис  Мустанад 2018  «Офтоби дӯстӣ»  Коргардон  Мустанад 2019  «Бункер»  Коргардон / Сенариянавис / Танзимгар  Филми кӯтоҳ 2020  «Роҳ»  Танзимгар  Филми ҳунарӣ 2020  «Яке аз миллион»  Танзимгар  Филми ҳунарӣ 2021  «Дов»  Танзимгар  Филми ҳунарӣ 2022  «Дӯкон»  Танзимгар  Силсилафилми ТВ 2022  «Music for Eva»  Танзимгар  Филми кӯтоҳ (Русия) 2022  «Устод»  Танзимгар  Силсилафилм

 Ҷоизаҳо 
 Гран-при барои филми «Гунҷишки сафед» — Ҷашнвораи байналмилалии филмҳои кӯдакону ҷавонон (Русия, 2014);
 Ҷоизаи махсуси ҳакамон барои филми «Гунҷишки сафед» — Ҷашнвораи байналмилалии синамои мусулмонии Қазон (Русия, 2015);
 «Беҳтарин филм» барои филми «Гунҷишки сафед» — Ҷашнвораи байналмилалии филмҳои кӯтоҳи «Навсоз» (Тоҷикистон, 2016);
 «Беҳтарин филм» ва «Беҳтарин наворбардорӣ» барои филми «Вазъият» — Ҷашнвораи байналмилалии «Навсоз» (2017).

 Эзоҳ 

 Пайвандҳои беруна 

 Persian poetry: the rise and fall of Tajikistan’s post-Soviet film culture — Klassiki.
 Филми “Бункер” дар ду ҷашнвора аз Тоҷикистон намояндагӣ мекунад — Asia-Plus.

Гурӯҳ:Коргардонҳои филми Тоҷикистон 
Гурӯҳ:Танзимгарони филми Тоҷикистон
Гурӯҳ:Сенариянависони Тоҷикистон
Гурӯҳ:Зодагони 1982
Гурӯҳ:Шахсиятҳо:Душанбе